**Integrated strategy Initiative for Strengthening the supply of APPrenticeships in TEXtile sector**

**TEXAPP**

|  |  |
| --- | --- |
| **TASK** | **3.1 – Πρότυπο για τις ικανότητες των ΜΜΕ** |

|  |  |
| --- | --- |
| **Prepared by:** | ΣΚΕΕ |
| **Contributors:** | Takis Lybereas  Meletis Karabinis  Theofilos Aslanidis |
| **Work Package:** | WP3 |
| **Date:** | 30-11-2017 |

**Πρότυπο Συνεργασίας ΣΚΕΕ – Επιχειρήσεων**

**για την υλοποίηση προγραμμάτων μαθητείας**

Προκειμένου να υλοποιηθεί ένα επιτυχημένο Πρόγραμμα μαθητείας απαιτείται η στενή συνεργασία και αποτελεσματικότητα στις σχέσεις μεταξύ εργοδοτών, εκπαιδευτικών / αξιολογητών και μαθητευόμενων . Οι εργοδότες που θα εγκριθούν να συμμετέχουν σε ένα Πρόγραμμα Μαθητείας θα πρέπει να αποδεχθούν κάποιες συγκεκριμένες αρχές και να συνεργαστούν βάσει αυτών. Η εφαρμογή αυτών των αρχών θα χρησιμεύσει στην οικοδόμηση της συνεργασίας και των σχέσεων και θα βοηθήσει στο να διασφαλιστεί ότι ο κατάλληλος μαθητής θα ταιριάξει με την κατάλληλη εταιρεία, παρέχοντας το σωστό επίπεδο υποστήριξης ώστε να πετύχει και να προχωρήσει η συνεργασία. Για να υποστηρίξουμε το πρότυπο, θα εξασφαλίσουμε ότι κάθε συμμετέχουσα εταιρεία που ανταποκρίνεται στο πρότυπο διαθέτει εσωτερικά έναν επόπτη ή/και έναν σύμβουλο / μέντορα που θα υποστηρίξει τη διαδικασία μάθησης. Θα παρέχεται επίσης κατάρτιση ή/και υποστηρικτικό υλικό που θα επεξηγεί και θα υποστηρίζει τις αρχές και τις δεσμεύσεις που προβλέπονται για την υλοποίηση ενός Προγράμματος Μαθητείας.

**Βασικές αρχές:**

1. **Παροχή ασφαλούς εργασιακού περιβάλλοντος**: Αυτό θα παρακολουθείται από έμπειρο εξειδικευμένο άτομο και θα απαιτούνται αποδείξεις ώστε να εξασφαλίζεται ότι ικανοποιούνται οι νόμιμες απαιτήσεις.
2. **Εκμάθηση κατά την εργασία**: Ο εργοδότης πρέπει να παρέχει το χρόνο και τους πόρους που χρειάζεται ο μαθητευόμενος για να ολοκληρώσει επιτυχώς το πρόγραμμα μαθητείας. Αυτό περιλαμβάνει ένα κατάλληλο πρόγραμμα εισαγωγής και ένα πρόγραμμα εκπαίδευσης της εταιρείας. Ο Σύνδεσμος θα παρέχει οδηγίες και υποστηρικτικό υλικό για να στηρίξει την ανάπτυξη των προγραμμάτων αυτών σε κάθε εταιρεία.
3. **Ο Επόπτης και ο Μέντορας**: Ο εργοδότης πρέπει και να ορίσει έναν επόπτη και έναν μέντορα (εκτιμάται ότι στις μικρές επιχειρήσεις μπορεί να μην είναι δυνατόν να διατεθούν και οι δύο ρόλοι αλλά σε αυτές τις περιπτώσεις απαιτείται τουλάχιστον ένας επόπτης). Οι ρόλοι αυτοί είναι ουσιώδεις και τα άτομα αυτά πρέπει: να συνεργάζονται στενά με τον εκπαιδευτή / αξιολογητή, να γράφουν αναφορές που παρακολουθούν στενά την πρόοδο του εκπαιδευόμενου, να αναπτύξουν ένα σχέδιο μάθησης της εταιρείας το οποίο θα εξασφαλίζει τη μάθηση κατά την εργασία, θα προβλέπει την εξασφάλιση προγράμματος εργασιών και ωραρίων, ώστε να αφαιρείται κάθε εμπόδιο για την πρόοδο και την επιτυχία.
4. **Διατήρηση, επιτυχία και πρόοδος**: Οι εργοδότες πρέπει να επιδείξουν την απαραίτητη θέληση ώστε:

* να διατηρήσουν τους μαθητευόμενους δημιουργώντας θέσεις εργασίας,
* να υποστηρίξουν τους μαθητευόμενους για να πετύχουν
* να παρέχουν κατάλληλες διαδρομές εξέλιξης για τους μαθητευόμενους όταν ολοκληρώνουν τα προγράμματά τους, δηλ. υψηλότερα επίπεδα σπουδών ή/και εξέλιξης είτε εντός της εταιρείας είτε εξωτερικά. Αυτό θα παρακολουθείται καθ’ όλη τη διάρκεια του Προγράμματος της μαθητείας.

**Πλάνο υλοποίησης:**